el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el el el it en el el en el en el en el en el el
To NFL Scouting Combine για το 2016, ανήκει στο παρελθόν και μετά από την παρακολούθηση αναλύσεων και διάβασμα για τους αθλητές που διέπρεψαν με τις αθλητικές τους ικανότητες, σας παρουσιάζουμε τους αθλητές ανά κατηγορία. Για όποιον δεν θυμάται είτε δεν γνωρίζει τι είναι το NFL Scouting Combine μπορεί να ανατρέξει εδώ.
Το φετινό draft θα παραγματοποιηθεί στις 28-30 Απριλίου. Σε αυτό τις περισσότερες επιλογές θα έχουν οι Chicago Bears, Philadelphia Eagles και οι San Francisco 49ers με εννέα pick και τις λιγότερες οι Atlanta Falcons και οι Dallas Cowboys με πέντε pick. Σήμερα θα ασχοληθούμε με την επίθεση και τους αθλητές στις θέσεις του Quarterback, Running Back, Wide Receiver, Tight End Offensive Tackle και Offensive Linemen. Από το combine και γενικότερα από τις κολλεγιακές παρουσίες των αθλητών αναμένεται να αποτελέσει μία από τις όχι και τόσο καλές χρονιές στην επίθεση, σχετικά με το ταλέντο των αθλητών.
Για την θέση του QB την φετινή χρονιά δεν έχουμε την μεγάλη αντιπαλότητα η οποία θα συγκεντρώνεται σε δύο πρόσωπα, όπως έγινε πέρυσι με την επιλογή του Winston ή του Mariota, του Mariota ή του Winston. Οι QB την φετινή χρονιά μοιάζουν λίγο πιο τυχεροί, καθώς ίσως καταλήξουν σε ποιο έτοιμες ομάδες, σε σχέση με τους Titans και τους Buccaneers. Τα πιο σίγουρα ονόματα για τον πρώτο γύρο είναι των: Jared Goff, Carson Wentz και Paxton Lynch. Οι Connor Cook, Christian Hackenberg και Brandon Allen θα κινηθούν πιο χαμηλά στους γύρους. Οι δύο βέβαια που θα κεντρίσουν το ενδιαφέρον των ομάδων που αναζητούν QB για την ομάδα τους θα είναι ο Jared Goff και ο Carson Wentz. Ο Goff είναι ο QB που δείχνει πιο έτοιμος να αναλάβει την επίθεση μιας ομάδας από την πρώτη μέρα, καθώς διαθέτει γρήγορα πόδια και γρήγορη πάσα. Σε under center σύστημα έχει αποδείξει ότι διαθέτει τα πατήματα που πρέπει να έχει, με μόνο μειονέκτημα του να είναι η έλλειψη της δύναμης στα χέρια. Έχει ύψος 1 μέτρο και 93 εκατοστά, και το βάρος του να είναι στα 95 κιλά. Η αρκετά μεγάλη ακρίβεια στις πάσες του αποτελεί το μεγάλο του προσόν, με τους Cleveland Browns να μοιάζουν φαβορί για την απόκτησή του αλλά και οι San Francisco 49ers να παραμονεύουν για την απόκτησή του. Ο Carson Wentz είναι σπουδαίος αθλητής και δείχνει ικανός QB, αλλά δείχνει να χρειάζεται χρόνο προσαρμογής, καθώς δεν μπορεί να πάρει στις πλάτες του την επίθεση μιας ομάδας από την πρώτη του χρονιά. Το μέλλον του μοιάζει λαμπρό, με τους Dallas Cowboys να χρειάζονται έναν τέτοιο QB καθώς πίσω από τον Romo θα μάθει πολλά και μελλοντικά θα δείξει το πλούσιο ταλέντο του. Ο Paxton Lynch αντιθέτως με τον Goff δεν έχει αγωνιστεί under center έως τώρα, οπότε θα πρέπει και αυτός να μάθει πάρα πολλά, με την δύναμη που διαθέτει στα χέρια να αποτελεί ίσως την καλύτερη της γενιάς του.
Στην θέση του RB η φετινή χρονιά αποτελεί μια χρονιά ερωτηματικό, με τους Ezekiel Elliott, Derrick Henry και ο Alex Collins να αποτελούν τα πιο “hot” ονόματα. Οι Devontae Booker, Kenneth Dixon και Jordan Howard λογικά θα επιλεγούν χαμηλότερα στους γύρους του draft. Η μετάβαση από το κολλέγιο στο nfl για την θέση αυτή έχει εξαφανίσει σπουδαίους αθλητές στο παρελθόν, με τις ομάδες οι οποίες επέλεξαν υψηλά στο draft αθλητές από την θέση του RB να μην ρισκάρουν το ίδιο και φέτος. Το καλύτερο όνομα για το 2016 είναι ο Ezekiel Elliott, του Ohio State. Ένας δυνατός και γρήγορος αθλητής με μεγάλη ευελιξία, με την υποδοχή του να χαρακτηρίζεται ως μία από τις καλές σε επίπεδο RB. Αποτελεί μία πάρα πολύ καλή λύση για ομάδα που δεν διαθέτει πρώτο όνομα σε RB, με κάθε QB να του εμπιστεύεται πολλά κουβαλήματα. Πιθανοί προορισμοί είναι οι δύο ομάδες της Νεας Υόρκης με τους Indianapolis Colts και τους Houston Texans να περιμένουν να “πέσει” χαμηλά στο draft. Ο Derrick Henry ήταν αυτός που εντυπωσίασε στα drills, καθώς παρά τα κιλά και τον όγκο που διαθέτει σημείωσε πάρα πολύ καλό χρόνο στο 40-yard dash με 4,54 δευτερόλεπτα. Αποτελεί έναν χαρισματικό και ταλαντούχο αθλητή, αλλά δεν είναι τόσο ολοκληρωμένος RB όσο ο Ezekiel Elliott, ο οποίος μπορεί να παίξει και τα τρία down. Ο Alex Collins αποτελεί έναν πολύ δυνατό RB, με την εκρηκτικότητα αλλά και την ταχύτητά του να είναι τα αδύναμα σημεία του. Η μέτρια εμφάνισή του στα combine ίσως του κοστίσει να επιλεχθεί την δεύτερη μέρα του draft. Ο Jordan Howard αποτελεί έναν σταθερό αθλητή, με πάρα πολύ λίγα λάθη, με την επιλογή του σε χαμηλές θέσεις να ενισχύσει ομάδες σε βάθος στην θέση του RB.
Με δύο από τα τέσσερα ελπιδοφόρα ονόματα στην θέση των WR για το φετινό draft να είναι τραυματισμένα, το ρίσκο για τις ομάδες ανεβαίνει. Οι Laquon Treadwell, Corey Coleman (τραυματίας), Michael Thomas και Josh Doctson(τραυματίας) αποτελούν τα πρώτα ονόματα που θα ανακοινωθούν στο draft, με τους Rashard Higgins, Will Fuller και Braxton Miller να ακολουθούν. Ο Laquon Treadwell διαθέτει τρομερά φυσικά προσόντα, με το combine να αποτελεί μια επιβεβαίωση, αποτελώντας τον καλύτερο physical pass-catcher για το draft του 2016. Οι Los Angeles Rams και οι Detroit Lions αποτελούν τα πρώτα ονόματα που θα ενδιαφερθούν για τον αθλητή. Ο Corey Coleman είναι ο WR στον οποίο ο προπονητής της ομάδας μπορεί να του αναθέσει να “τρέξει” όλα τα routes και είναι πάρα πολύ καλός στο transition. Η επιτάχυνση του και ο τρόπος που αγωνίζεται θυμίζει τους Emmanuel Sanders και T.Y. Hilton. Θα αποτελέσει μήλον της έριδος για τους San Diego Chargers και Los Angeles Rams. Ο Michael Thomas αποτελεί έναν WR για δεύτερο όνομα και ομάδες όπως οι Giants και Los Angeles Rams να αποτελούν το πιο πιθανό προορισμό του αθλητή.
Με την θέση του TE να μην αποτελεί πάντα το επίκεντρο του ενδιαφέροντος, καθώς σπανίως να βλέπουμε δύο και τρείς αθλητές από την συγκεκριμένη θέση στις πρώτες 50 επιλογές. Με το ρίσκο λοιπόν να μην είναι τόσο μεγάλο οι ομάδες στοχεύουν να βρούν “διαμάντι” σε χαμηλές θέσεις, προστέθοντας στην επίθεσή τους ύψος, δύναμη και πάθος από δυνατούς receiver. Οι Hunter Henry, Austin Hooper και Nick Vannett αποτελούν, με βάση την μέχρι τώρα εικόνα τους, τις πρώτες επιλογές για την θέση του TE. Ο Hunter Henry από το Arkansas μπορεί να παρομοιαστεί ως ο νέος Greg Olsen, με την δύναμη που διαθέτει να τρομάζει τις αντίπαλες άμυνες. Οι Steelers φαντάζουν ιδανικό προορισμό για τον ίδιο, με τους Green Bay Packers και τους San Diego Chargers να αποτελούν υποψήφιοι για την επιλογή του. Βέβαια οι Steelers επισκέφθηκαν τον Austin Hooper, έναν ΤΕ που αγωνίστηκε με τα χρώματα του Stanford. Με αρκετά καλό μπλοκάρισμα και δυνατά πόδια και πολύ καλά τα επιθετικά του στοιχεία, το μόνο που έχει να φοβηθεί όποιος τον αποκτήσει έιναι το ξεμαρκάρισμα του αλλά και η κίνηση στο χώρο, η οποία θα αποτελέσει και πλήγμα για τον αντίπαλο. Ο Nick Vannett αποτελεί έναν από τους πιο ελπιδοφόρους TE, με τους Texans να έχουν δηλώσει ήδη το ενδιαφέρον τους. Πρόκειται για ένα δυνατό αθλητή, με έμφαση στο μπλοκάρισμα και δυνατές του κινήσεις στο γήπεδο να είναι αυτές out wide και στο slot.
Οι OT θα μονοπωλήσουν το ενδιαφέρον των ομάδων στον πρώτο γύρο, καθώς η φετινή χρονιά διαθέτει σπουδαίους αθλητές στην θέση αυτή. Laremy Tunsil, Ronnie Stanley, Taylor Decker, Jack Conklin και Shon Coleman αποτελούν τα κορυφαία ονόματα, με αυτό του Tunsil να διεκδικεί και την πρώτη θέση overall στο draft. Ο Tunsil διαθέτει όλα τα χαρακτηριστικά για την θέση του ΟΤ, στην οποία θα μπορέσει να αγωνιστεί με επιτυχία. Στους Titans μάλλον θα καταλήξει, με τους Chargers και τους Ravens απλά να ελπίζουν ότι θα πέσει στην τρίτη και έκτη θέση αντίστοιχα. Οι Taylor Decker και Jack Conklin θα δώσουν μεγάλες μάχες με τους αντίπαλους DE, καθώς η φυική τους παρουσία αλλά και το μαχητικό τους πνέυμα μπορούν να μπλοκάρουν δύο και τρείς αμυντικούς σε κάθε φάση. Οι ομάδες που θα ενδιαφερθούν για την επιλογή τους είναι οι Oakland Raiders, Philadelphia Eagles, Detroit Lions και Pittsburgh Steelers.
Στο φετινό combine για την offensive line αναδείχθηκαν τα ονόματα των: Cody Whitehair, Vadal Alexander, Landon Turner, Joshua Garnett και του Christian Westerman. Ο Cody Whitehair είναι ο πιο ταλαντούχος OL του draft, και μπορεί να αγωνιστεί και ως guard αλλά και ως center, αν και ως left tackle κέρδισε πολλές διακρίσεις τα τελευταία δύο χρόνια. Θα αποτελέσει pick πρώτου γύρου με τους Indianapolis Colts, Buffalo Bills και τους Washington Redskins να διεκδικούν τον αθλητή. Ο Vadal Alexander από το LSU διαθέτει δύναμη στην κίνηση και μπορεί να αποτελέσει σημαντικό παράγοντα για την line of scrimmage της ομάδας του, διεκδικώντας θέση βασικού από την rookir του χρονιά, με τους Pittsburgh Steelers και Arizona Cardinals να διεκδικούν τον αθλητή.
Στο επόμενο άρθρο ακολουθεί και ανάλυση των αθλητών που θα αγωνιστούν στην άμυνα. Έως τότε δυνατά στο NFLGreece.gr.
Previous Post Tα NFL Honors και το Pro Football Hall of Fame Class για το 2016
Next Post To NFL Scout Combine 2016 για την Άμυνα.
About The Author: Serdiegito
Οπαδός των Raiders, κάτι που κληρονόμησε από την οικογένεια. Όπως ο Πατσίνο στον Νονό, έτσι κι αυτός δεν μπόρεσε να γλιτώσει από την μοίρα που του επέβαλε το σόι του και πιο συγκεκριμένα τα ξαδέρφια του που τον βασάνιζαν όταν ήταν μικρός (και μεγάλος). Γεννημένος στην Αμερική είναι Απόφοιτος μηχανικός ηλεκτρονικών υπολογιστών, γύριζε στο "ψηλέ" και πριν τον στρατό, έχει επενδύσει στο cross fit και χρησιμοποιεί χιούμορ και στον ύπνο του. Υπεύθυνος για τη μη παραγωγικότητα αρκετών υπαλλήλων χάρη στις αμέτρητες αστείες φωτό που στέλνει. Η θέση του Commisioner είναι το πάθος του, αν και δεν εχει ακόμη τίτλο....